钦定古今图书集成/明伦汇编/氏族典/第513卷 > 《凌迪知万姓统谱》 > 郄超
## 钦定古今图书集成/明伦汇编/氏族典/第513卷 > 《凌迪知万姓统谱》 > 郄超

按《晋书郄鉴传》：“愔子超，字景兴，一字嘉宾。少卓荦不
羁，有旷世之度。桓温辟为征西大将军掾。温迁大司
马，又转为参军。温怀不轨，欲立霸王之基，超为之谋。
温废立，超始谋也。迁中书侍郎。年四十二，先愔卒。超
将亡，出一箱书付门生曰：‘恐公年尊，必以伤愍为弊。
我亡后，若大损眠食，可呈此箱，不尔便烧之’。愔后果”
哀悼成疾，门生依旨呈之，则悉与温往返密计。愔于
是大怒曰：“小子死恨晚矣！”更不复哭。超无子，从弟俭
之以子僧施嗣。